Jørgen Moe

Jørgen Engebretsen Moe (22. huhtikuuta 1813 Buskerud, Hole, Norja – 27. maaliskuuta 1882 Kristiansand, Norja) oli norjalainen kirjailija, pappi ja kansanperinteen kerääjä.Ørnulf Hodne: Jørgen Moe, Norsk biografisk leksikon 13.2.2009, viitattu 5.3.2018 

Moen merkitys norjalaisessa kulttuurissa perustuu erityisesti hänen yhdessä Peter Christen Asbjørnsenin kanssa keräämäänsä ja julkaisemaansa uraauurtavaan kansantarinoiden kokoelmaan. Mutta hän on merkittävä kuitenkin myös itsenäisenä kaunokirjailijana. Hän kirjoitti rakastettuja runoja ja kertomuksia, kuten I Brønden og i Kjærnet''', jota D. A. Seipin mukaan on ”ensimmäinen varsinainen lastenkirjamma, lapsista ja lapsille”. Hän oli merkittävä myös kirkollisen työnsä ansiosta, sillä hän toimi ensin seurakuntapappina yli 20 vuotta, sitten piispana.

Moe valmistui teologian kandidaatiksi 1839. Hänen lastenkirjansa I Brønden og i Kjærnet (1851) perustuu lapsuudenmuistoihin kotikaupungista, kuten myös monet hänen runonsa. Digte (1848) sisältää uskonnollista ja luontolyriikkaa. 1830-luvulta alkaen Moe keräsi yhteistyössä Asbjørnsenin kanssa kansantarinoita. Ensin hän käytti tarinoita oman tuotantonsa aineistona, mutta myöhemmin hänestä tuli tutkija. Osa kerätystä aineistosta ilmestyi nimellä Norske Folkeeventyr i (1841–1844).Jørgen Moe, Store norske leksikon 17.12.2013, viitattu 5.3.2018 

Jørgen Moen poika oli kansanperinteen kerääjä Ingebret Moltke Moe (1859–1913).Moe 2., Ingebret Moltke M., Tietosanakirja osa 6, palsta 605, Tietosanakirja Osakeyhtiö 1913

 Suomennetut teokset 
 Satukirja lapsille: norjalaisia kansansatuja, Peter Kristen Asbjörnsen ja Jörgen Moe; suom. Lyry. Porvoo: WSOY, 1885. - 2. p. WSOY, 1890.
 Satukirja lapsille. 1–3, P. Chr. Asbjörnsen ja Jörgen Moe; norjan kielestä suomentanut Alli Nissinen. Helsinki: Agricola, 1909, 1910, 1913
 Kultalintu ja muita satuja, P. Chr. Asbjörnsen, Moe Jörgen; kuvittanut Gunnel Wahlfors. Helsinki: Otava, 1940. (Meidän lasten kirjasto; 16.).
 Tuhkimo ja hyvät apulaiset: norjalaisia satuja, P. Chr. Asbjörnsen, Moe Jörgen; kuvittanut Helga Sjöstedt. Helsinki: Otava, 1941. (Meidän lasten kirjasto; 18.).
 Kolme kuninkaantytärtä ynnä muita satuja, P. Chr. Asbjörnsen, Jörgen Moe; kuvittanut Helga Sjöstedt; norjan kielestä suom. Alli Nissinen. Helsinki: Otava, 1944. (Meidän lasten kirjasto; 24.).
 Kaksitoista villisorsaa: kuvasatu, P. Chr. Asbjörnsen; kuvittanut G. Bratlie. Tampere: Artko, 1948.
 Kuninkaan jänispaimen, norjalaisia kansansatuja P. Chr. Asbjørnsenin ja Jørgen Moen mukaan; suom. L. Aro ... ja muita ; kuv. E. Werenskiöld ja Th. Kittelsen. Porvoo: WSOY, 1955. (Lasten oma kirjasto; 21.).
 Merkillinen lipas, Peter Christen Asbjørnsenin ja Jørgen Moen kertomia norjalaisia kansansatuja; suom. Kirsi Kunnas; kuv. Per Teigen. Porvoo: WSOY, 1955. - 5. painos, kuvitus: Per Teigen; suomennos: Kirsi Kunnas. Helsinki : WSOY, 1990 .
 Mies, jonka piti hoitaa kotia, Peter Asbjørnsen, Jørgen Moe; kuvittanut Svend Otto S.; suomentanut Auli Hurme-Keränen . Karkkila: Kustannus-Mäkelä, 1992. .
 Kolme rohkeaa pukkia, Peter Asbjørnsen, Jørgen Moe; kuvittanut Svend Otto S.; suomentanut Pirjo Santonen . Karkkila: Kustannus-Mäkelä, 1994. .
 Puuhameinen tyttö: mukailtu norjalaisesta kansansadusta'', Veronica Leo; suomentanut Ritva Toivola. Helsinki : Lasten keskus, 2005 .

Lähteet

Aiheesta muualla

 Jørgen Moe Wikiaineistossa 
  Jørgen Moen teoksia Projekti Runebergissä
 Jørgen Moen teoksia Internet Archivessa

Luokka:Norjalaiset folkloristit
Luokka:Norjalaiset kirjailijat
Luokka:Norjalaiset piispat
Luokka:Vuonna 1813 syntyneet
Luokka: Vuonna 1882 kuolleet